text: болат құрманбекұлы жандарбеков (9 ақпан, 1932 жыл, алматы 25 наурыз, 1991 жыл, алматы) режиссер, жазушы, сценарийші, драматург. құрманбек жандарбековтың ұлы. қазму-ді бітірген (1966). қазақ кср телевизия және радиохабар жөніндегі мемлекеттік комитеті режиссерінің ассистенті, режиссері. «қазақфильм» киностудиясының режиссері болып жұмыс істеді. өмірінің соңына дейін шығармашылық қызметпен айналысты. тарихи жанрға қалам тартты. шығармаларын орыс тілінде жазды. «томирис» атты 1989 жылы жарыққа шыққан тарихи романы оқырман қауымның жоғары бағасына ие болды. «сақтар» атты тарихи дилогиясы халқымыздың көне дәуірінен сыр шерткен елеулі көркем туындылар тұғырынан орын алды. театр сахнасында қойылған және киностудиясында түсірілген бірнеше пьесалар мен сценарийлер авторы. саки. а., 1997.